Girlanda
<s>Girlanda (tal. ghirlanda) je naziv za vijenac od cvijeća, lišća i plodova, često isprepleten ukrasnim vrpcama, koji se lučno pruža između dvaju nosača, obično pričvršćenih za zid.</s>

<s>Girlande se od antike naovamo koriste kao ukrasi prigodom različitih svečanosti.</s><s>U antici su često bile prikazane na slavolucima, žrtvenicima, hramovima i dr., uglavnom u visokom reljefu.</s><s>Često su bile korištene kao motiv i u antičkom slikarstvu, no ono je do nas došlo mnogo slabije sačuvano od skulpture.</s><s>Nakon srednjeg vijeka, girlande ponovo postaju uobičajen ukras u renesansi, baroku i neoklasicizmu.</s><s>Kiparski oblikovane girlande često se nazivaju festoni.</s>

<s>Literatura
Enciklopedija likovnih umjetnosti, Girlanda, sv. 2, Zagreb, 1962., str. 387.</s><s>Jadranka Damjanov; Ksenija Radulić: Girlanda, Umjetnost (Likovne umjetnosti), 3. izdanje, Zagreb, 1967., str. 84.</s>

<s>Likovna umjetnost
 
Skulptura
Arhitektonski elementi</s>

